Freaks and Geeks
Freaks and Geeks () je američka tinejdžerska televizijska serija kreatora Pola Figa, čiji je izvršni producent Džad Apatou. Serija se emitovala tokom televizijske sezone 1999-2000 na En-Bi-Si-ju, ali je otkazana nakon 12 epizoda, iako je snimljeno ukupno 18.

Radnja se događa u srednjoj školi u fiktivnom predgrađu Detroita tokom školske godine 1980/81. Dvoje glavnih protagonista su tinejdžerka Lindzi Vir (koju glumi Linda Kardelini) i njen mlađi brat Sem (koga glumi Džon Frensis Dejli), a koji se nađu rastrgnuti između klika "čudaka" i "štrebera".

Kampanja koju su pokrenuli obožavaoci nakon otkazivanja serije ubedila je En-Bi-Si da tokom jula 2000. prikaže još tri epizode, dok su preostale tri koje je otkupio kanal Foks Femili emitovane u septembru iste godine.

Uprkos kratkom periodu prikazivanja, serija Freaks and Geeks stekla je kultni status. 2007. godine našla se na listi "100 najboljih TV serija svih vremena" časopisa Tajm, a zauzela je 21. mesto na listi "Najboljih kultnih serija svih vremena" sajta TV Guide. Tokom 2008. pojavila se na 13. mestu liste najboljih TV serija u poslednjih 25 godina časopisa Entertejment Vikli, a AOL TV dodelio joj je titulu najbolje školske serije svih vremena.

Serija je osvojila jednu nagradu Emi, i takođe je značajna po tome što je bila odskočna daska nekolicini mladih glumaca koji su nakon nje ostvarili uspešne karijere.

Uloge 
Porodica Vir
 Linda Kardelini kao Lindsi Vir
 Džon Frensis Dejli kao Sem Vir
 Džo Flaerti kao Harold Vir
 Beki En Bejker kao Džin Vir

Čudaci
 Džejms Franko kao Danijiel Dizarijo
 Bizi Filips kao Kim Keli
 Džejson Sigel kao Nik Andopolis
 Set Rogen kao Ken Miler

Štreberi
 Sem Levin kao Nil Švajber
 Martin Star kao Bil Haverčak

Izvori

Spoljašnje veze 

 
 
 Official website – Freaks Perspective (arhivirano)
 Official website – Geeks Perspective (arhivirano)

Američke TV-serije
Humoristične serije
Dramske serije
Authority control 2